Президент Арыстағы апатқа жауапты шенділерді жазалады
"Президент Арыстағы апатқа жауапты шенділерді жазалады" | "https://abai.kz/post/95656"
TITLE: Президент Арыстағы апатқа жауапты шенділерді жазалады
URL: https://abai.kz/post/95656
META: "Президент Арыстағы апатқа жауапты шенділерді жазалады" | "https://abai.kz/post/95656"
DATE: 07.08.2019
AUTHOR(s): Abai.kz
TOTAL WORDS: 155
TEXT: Мемлекет басшысы Қасым-Жомарт Тоқаевтың өкімімен қызметіне салғырттық танытып, Арыс қаласында орналасқан әскери қару-жарақ қоймасындағы апаттың туындауына жол берген шенділер жазаланды. Бұл туралы Ақорданың ресми сайтында хабарланды. "Мемлекет басшысының Өкімімен өзіне жүктелген міндеттерді тиісті деңгейде орындамағаны және қару-жарақ пен оқ-дәрілердің қауіпсіздігін және сақталуын қамтамасыз ету жұмысындағы, Қару-жарақ пен оқ-дәрілерді сақтау объектілерін көшіру және орналастыру бағдарламасын іске асыру кезіндегі елеулі кемшіліктері, соның салдарынан Арыс қаласында орналасқан әскери бөлімшедегі қару-жарақтың жарылуына және қалада адам шығынына ұшыратқан ауқымды апатқа жол бергені үшін: 1. Қазақстан Республикасы Қорғаныс министрі болып қызмет атқарған Сәкен Әділханұлы Жасұзақов Қазақстан Республикасының Қарулы Күштері жүйесінен шығарылды. 2. Келесі лауазымды қызметкерлерге: Қазақстан Республикасы Қорғаныс министрінің бірінші орынбасары – Қазақстан Республикасы Қарулы Күштері Бас штабының бастығы Мұрат Кәрібайұлы Бектановқа; Қазақстан Республикасы Қорғаныс министрінің бірінші орынбасары – Қазақстан Республикасы Қарулы Күштері Бас штабының бастығы болып қызмет атқарған Мұрат Жәлелұлы Майкеевке; Қазақстан Республикасы Қорғаныс министрінің орынбасары болып қызмет атқарған Талғат Жеңісұлы Жанжүменовке қатаң сөгіс жарияланды", - деп жазылған Жарлықта. Abai.kz
